หิ้วทีมสังหาร พระหมอ ทำแผน ส่วน เสี่ยบั๊ก นอนคุกต่อ
ตำรวจภาค 4 กว่า 50 นาย ควบคุมตัวทีมสังหารโหด พระหมอ ทำแผนประกอบคำรับสารภาพ ก่อนฝากขังที่เรือนจำกลางอุดรธานี ส่วน เสี่ยบั๊ก ยังไม่มีทนายความหรือญาติมายื่นประกันตัว นอนคุกต่อ,เมื่อเวลา 08.30 น. วันที่ 29 มี.ค. 58 พล.ต.ต.เจริญวิทย์ ศรีวนิชย์ รอง ผบช.ภ.4 พ.ต.อ.สมเกียรติ เกิดจงรักษ์ รอง ผบก.ภ.จ.อุดรธานี พ.ต.อ.ภูมิวิทย์ เวชกามา ผกก.สภ.เมือง พ.ต.อ.บรรจบ สีหานาวี พนักงานสอบสวนผู้ทรงคุณวุฒิ สภ.เมือง จ.อุดรธานี พร้อมกำลังเจ้าหน้าที่ตำรวจกว่า 50 นาย ได้ขออนุญาตศาล เบิกตัว ด.ต.ชาญชัย สร้อยสังวาลย์ นายปัญจ๋า ชารีแสน และนายบุญนาค หงษาคำ ทีมสังหารพระอาจารย์บัณฑิต สุปัณฑิโต หรือพระหมอ เจ้าอาวาสวัดป่าตอสีเสียด ออกจากเรือนจำกลางอุดรธานี ไปทำแผนประกอบคำรับสารภาพเป็นวันที่ 2 โดยจุดแรกที่โรงสีศิริญากร หมู่ 1 ต.สร้างคอม อ.สร้างคอม จ.อุดรธานี ซึ่งทั้ง 3 ได้นำรถกระบะสีขาว ที่ขับไปดูเป้าหมายแต่เกิดชนสุนัขจนหม้อน้ำแตกนำมาซุกซ่อนไว้ในโกดังโรงสี,จุดที่ 2 เป็นบ้านสวนของ ด.ต.ชาญชัย ในบ้านด่าน ต.เชียงหวาง อ.เพ็ญ จ.อุดรธานี หลังทั้ง 3 คนไม่สามารถลงมือสังหารพระหมอได้ นายปัญจ๋า และ ด.ต.ชาญชัย ได้มานอนพักในคืนวันที่ 28 ก.พ. พอตื่นเช้าวันที่ 1 มี.ค. ด.ต.ชาญชัย ได้ขับรถกระบะมาสด้า บีที 50 สีขาว พานายปัญจ๋าไปยิงพระหมอมรณภาพ ทั้งสองได้ขับรถหลบหนีมาที่บ้านสวน นายปัญจ๋าขับรถกระบะโตโยต้า วีโก้สีดำ กลับ จ.กาฬสินธ์ุ ส่วน ด.ต.ชาญชัย นำรถที่ก่อเหตุไปซุกซ่อนที่ จ.หนองบัวลำภู และเปลี่ยนสีขาวเป็นสีดำ ใช้เวลาประมาณ 2 ชั่วโมง เสร็จแล้วควบคุมตัวทั้ง 3 ไปฝากขังที่เรือนจำกลางอุดรธานี,พ.ต.อ.บรรจบ เปิดเผยว่า ได้สอบสวนนายบุญนาค ผู้ต้องหาร่วมกันฆ่าพระหมอเสร็จสิ้นแล้ว และได้นำตัวผู้ต้องหาทั้ง 3 ไปฝากขัง 12 วัน ที่เรือนจำกลางอุดรธานีโดยแยกขัง ส่วนสำนวนทีมสอบสวนจะได้เร่งทำให้เสร็จเร็วที่สุดเพื่อนำส่งกองปราบตรวจสอบว่ายังขาดเหลืออะไร ส่วนนายบรรเจิด หรือเสี่ยบั๊ก ผู้บงการหลังกลับจากงานแถลงข่าวที่สำนักงานตำรวจแห่งชาติ กรุงเทพฯ ก็ได้ควบคุมตัวไปขังในเรือนจำกลางอุดรธานี โดยพนักงานสอบสวนได้คัดค้านการประกันตัว จนถึงวันนี้ยังไม่มีทนายความหรือญาติมายื่นประกันตัวแต่อย่างใด.
ตำรวจภาค 4 กว่า 50 นาย ควบคุมตัวทีมสังหารโหด พระหมอ ทำแผนประกอบคำรับสารภาพ ก่อนฝากขังที่เรือนจำกลางอุดรธานี ส่วน เสี่ยบั๊ก พนักงานสอบสวนคัดค้านการประกันตัว นอนคุกต่อ
พระหมอ,ฆ่าพระหมอ,สังหารพระหมอ,เสี่ยบั๊ก,บรรเจิด,อุดรธานี,ทำแผน,ทำแผนประกอบคำรับสารภาพ,ข่าว,ไทยรัฐออนไลน์,พระอาจารย์บัณฑิต สุปัณฑิโต,วัดป่าตอสีเสียด